Diari Oficial de la Generalitat Valenciana


Sumari del DOGV 5604, del 21-09-2007 (2007/10628)

Informació pública del Projecte d'Implantació de l'Escultura Piràmide d'Eusebio Sempere en La Isleta: resolució de les al·legacions i aprovació.
------------------------------------------------------------------------------------------------------------------------------------------------

### Dades del document

Número de DOGV
:   5604

Data del DOGV
:   21-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10373


Data del document
:   31-07-2007

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública del Projecte d'Implantació de l'Escultura Piràmide d'Eusebio Sempere en La Isleta: resolució de les al·legacions i aprovació. [2007/10984]  
La Junta de Govern Local, en sessió celebrada el dia 30 de juliol de 2007, va adoptar entre altres, l'acord següent:  
«Urgència 4. Projecte d'Implantació de l'Escultura Piràmide d'Eusebio Sempere en L'Illot: resolució de les al·legacions i aprovació.  
S'informa de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
El Servei d'Obres i Projectes de la Gerència Municipal d'Urbanisme ha redactat el Projecte d'Implantació de l'Escultura Piràmide d'Eusebio Sempere en La Isleta, que té per objecte la definició dels treballs necessaris per a construir una font ornamental en la confluència de les avingudes de l'Albufera, Condomina i la Vila Joiosa (La Isleta), que valga d'escenari per a la implantació de l'escultura Piràmide de l'escultor alacantí Eusebio Sempere.  
El projecte s'ha exposat al públic per mitjà d'un decret de la Regidoria d'Urbanisme de data 16 de març de 2007, i se n'ha inserit un edicte en el periòdic Información de 31 de març, en el Diari Oficial de la Comunitat Valenciana número 5524, del dia 31 de maig següent, i al tauler d'anuncis municipal.   
El pressupost base de licitació ascendix a la quantitat de 526.258,04 euros.   
Durant el període expositiu ha presentat un escrit d'al·legacions Carmen Rivera Gallego, presidenta del Col·legi Territorial d'Arquitectes d'Alacant, referides a "la totalitat del projecte?, en la mesura que suposa la demolició de l'edifici de La Isleta i la vegetació circumdant".   
La compareixent manifesta que en l'obra que es pretén implantar no s'han trobat "qualitats suficients- que compensen,- la greu pèrdua que suposa el que desaparega l'edifici encara en peu projectat per l'arquitecte Julio Ruiz Olmos." Retrau la substitució de la "frondosa vegetació existent" per una capa de gespa, "el que suposa que els alacantins ens hàgem de desprendre també d'un recés d'ombra i frescor, altament saludable." Entén que el projecte exposat al públic "denota molt poc interés per convertir eixe espai en un «lloc» per als ciutadans". I assenyala que "enfront del caràcter preferentment ornamental de la proposta objecte de la present al·legació, la conservació de l'edifici de La Isleta aportaria un valor afegit al poder incorporar un ús públic (Oficina de Turisme; dependències de Policia; espai veïnal, etc...) que dotaria de major activitat urbana i ciutadana l'entorn."   
Respecte d'això, el Servei d'Obres i Projectes ha emés un informe, de data 24 de juliol de 2007, en què recorda que "l'objecte del present projecte se circumscriu a la definició de les obres i instal·lacions necessàries per a l'execució d'una font ornamental en - La Isleta, que valga d'escenari d'implantació de l'escultura Piràmide de l'escultor alacantí Eusebio Sempere."; per la qual cosa, considera que "El Col·legi d'Arquitectes ha obviat esta dada fonamental i, en compte de manifestar la seua opinió sobre el contingut del projecte,- s'ha limitat a reiterar una vegada més el seu parer sobre l'immoble que existix en la parcel·la afectada, la demolició del qual és aliena al document exposat al públic i, per tant, al tràmit que ens ocupa."  
No obstant l'anterior, en l'informe s'aporten les dades següents:   
"La parcel·la afectada pel projecte constituïx la intersecció de tres importants vies urbanes a les quals arriben al dia entorn de 50.000 vehicles (26.000 v/d per l'av. de la Condomina, 9.000 v/d per l'av. de l'Albufereta i 15.000 v/d per l'av. de la Vila Joiosa).  
Estes xifres posen clarament de manifest que l'àmbit afectat pel projecte difícilment pot constituir "un lloc per als ciutadans", i molt menys si considerem que la seua superfície a penes arriba als 770 m², que conforma una figura quasi circular de 15 m de diàmetre.  
Dir, doncs, que l'execució del que s'ha projectat suposa per als alacantins la privació d'"un recés d'ombra i frescor, altament saludable" és una exageració, i de fet, no s'han presentat més al·legacions al projecte que esta de la qual s'està informant."  
A la vista de l'esmentat informe, de les dades i antecedents que hi ha en l'Ajuntament, i tenint en compte les circumstàncies de l'àmbit del projecte, ha d'assenyalar-se el següent:  
Durant la tramitació dels distints expedients municipals que han incidit en l'edifici denominat La Isleta, el Col·legi Territorial d'Arquitectes d'Alacant ha manifestat la seua opinió a favor del manteniment de l'esmentat edifici, "per considerar-lo un valuós exemple de l'arquitectura turística dels anys 60 d'Alacant", opinió que no ha de rebatre's per qui subscriu, donada l'alta qualificació del col·lectiu que la formula per a emetre judicis sobre el valor arquitectònic dels immobles.   
No obstant això, és també evident que les raons que conté l'escrit d'al·legacions no deixen de ser opinions parcials en què no s'han tingut en compte més aspectes que els estrictament arquitectònics, i s'han obviat altres factors més objectius que no poden deixar-se de costat per esta corporació. Són els següents:  
1r. La decisió de demolir l'edifici no ha sigut precipitada ni irreflexiva, sinó que resulta totalment coherent amb el desenllaç que, atenent les seues circumstàncies, es tenia previst per a l'edifici des del mateix moment en què es va construir. Així, ha de recordar-se que la llicència que empara l'edificació, atorgada per la Comissió Municipal Permanent de data 27 d'agost de 1968, va ser concedida a títol de precari per a la instal·lació d'un quiosc per a venda de refrescos, per estar destinada la dita parcel·la a intersecció de les carreteres d'Alacant a la platja de Sant Joan i Vistahermosa a l'Albufereta,?; i que, el dia 6 d'agost de 1969, este mateix òrgan va resoldre recordar al titular de la llicència que hauria de demolir el quiosc quan fóra necessària l'ocupació d'este.   
2n. Si bé el valor de l'edifici és una qüestió opinable que pot ser defesa en pro o en contra, el que no planteja cap controvèrsia és la seua incompatibilitat amb el Pla General Municipal d'Ordenació, que destina el terreny comprés en l'àmbit afectat per este projecte a viari públic, afecció que pesa des que es va construir l'immoble; al qual, òbviament, tampoc pot assignar-se-li l'ús proposat en l'al·legació (Oficina de Turisme; dependències de Policia; espai veïnal, etc...) per contravindre el planejament vigent.  
3r. Des del punt de vista funcional, l'emplaçament de la construcció és el menys adequat per a donar-li un ús. No podem oblidar que es tracta de la intersecció de tres importants vies urbanes amb alta intensitat de trànsit, en què podrien generar-se situacions de perill quan s'intentara accedir a l'immoble. Respecte d'això, ja en data 26 de setembre de 1985, el Servei Tècnic d'Enginyeria Viària, va informar que: "La mencionada cafeteria es troba situada en un nus important de l'entramat viari amb elevada intensitat de vehicles al ser la intersecció de la carretera local A 190 i la prolongació de l'avinguda de Jaime Llopis, viari d'unió entre la carretera nacional Almeria-València CN 332 i la mencionada A 190". "En l'adaptació del Pla General d'Ordenació Urbana, planejament vigent, es manté la zona coneguda com a La Isleta com a zona destinada al trànsit per a la realització d'un nus". "El local existent porta amb si l'atracció d'un determinat trànsit, el qual planteja problemes d'estacionament, i és freqüent poder observar la presència de vehicles estacionats al voltant de l'illeta central, amb el consegüent obstacle que això suposa i la infracció de les normes de trànsit". "De la mateixa forma la situació del mencionat local implica el trànsit de vianants, que no respecten els passos de vianants existents, originant conflictes al trànsit".  
Com que l'afluència de trànsit no s'ha reduït des de la data en què va ser emés este informe, sinó tot al contrari, en el cas d'atorgar-se un ús a l'edifici, la situació descrita no sols es repetiria, sinó que es veuria agreujada.  
4t. Si el Col·legi Territorial d'Arquitectes d'Alacant considerava el controvertit edifici "un valuós exemple de l'arquitectura turística dels anys 60 d'Alacant", el desitjable haguera sigut una actitud més diligent; ja que ha plantejat la seua reivindicació quan aquell porta diversos anys en procés de deteriorament per la falta d'ús, i quan ja ha realitzat esta corporació bastants tràmits tendents a executar un projecte que requerix la seua demolició; el qual, d'altra banda, no ha rebut més al·legacions que la presentada per este col·lectiu.  
5é. A pesar que la construcció data de finals dels anys 60, i, també, a pesar que pel seu emplaçament és especialment visible, esta no compta amb cap protecció legal, de la qual cosa es deduïx, en primer lloc, que el seu valor arquitectònic no és tan evident; i, en segon lloc, que la decisió de derrocar-la o no és discrecional.  
6é. Dir que els alacantins ens tenim que "desprendre d'un recés d'ombra i de frescor altament saludable" és una evident exageració, a causa de l'intens trànsit que circumda La Isleta; i, sobretot, tenint en compte les reduïdes dimensions de la parcel·la, que no permeten ni tan sols fer un passeig.  
7é. Finalment, quant al denunciat "poc interés per convertir eixe espai en un lloc per als ciutadans", única crítica del col·lectiu al·legant respecte al contingut del projecte, ha de dir-se que l'objecte d'este no és habilitar un "lloc" d'esplai, sinó dotar la zona d'un espai ornamental, amb una imatge atractiva que, al seu torn, complisca la seua funció ateses les característiques del seu emplaçament i el destí que li assigna el Pla General.   
Per estos motius, han de rebutjar-se les al·legacions presentades pel Col·legi Territorial d'Arquitectes d'Alacant.   
És procedent, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
De conformitat amb tot el que antecedix, la Junta de Govern Local adopta els acords següents:  
Primer  
Rebutjar les al·legacions presentades per Carmen Rivera Gallego, presidenta del Col·legi Territorial d'Arquitectes d'Alacant, pels motius expressats en la part expositiva anterior.  
Segon  
Aprovar el Projecte d'Implantació de l'Escultura Piràmide d'Eusebio Sempere en La Isleta, redactat pel Servei d'Obres i Projectes de la Gerència Municipal d'Urbanisme.   
Tercer  
Inserir un edicte amb el contingut de l'acord d'aprovació en el Butlletí Oficial de la Província i en el Diari Oficial de la Comunitat Valenciana.»  
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que, contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir de l'endemà de la publicació d'este edicte en el Butlletí Oficial de la Província.  
Alacant, 31 de juliol de 2007.- L'alcalde, p. d., la regidora d'Urbanisme: Sonia Castedo Ramos. El regidor secretari: Andrés Llorens Fuster.